Subject: ~{lxJ+#(#9#)~}

From: [email-masked] (yong luo)
Date: Sat, 5 Feb 1994 04:05:46 GMT

黄山谷（庭坚）四首寓禅词

渔家傲・其一

万水千山来此土，本提心印传梁武．
对朕者谁浑不顾，成死语，江头暗折长芦渡．
面壁九年看二祖，一花五叶亲分付．
只履提归葱岭去，君知否？分明忘却来时路．

此首讲达摩祖师生平．     

渔家傲・其二

三十年来无孔窍，几回得眼还迷照．
一见桃花参学了，呈法要，无弦琴上单于调．
折叶寻枝虚半老，拈花特地重年少．
今后水云人欲晓，非玄妙．灵云合破桃花笑．

这首源自灵云见桃花参悟的公案．

渔家傲・其三

忆昔药山生一虎，华亭船上寻人渡．
散却夹山拈坐真，呈见处，系驴橛上合头语．
千尺垂丝君看取，离钩三寸无生路．
蓦口一桡亲子父，犹回头，瞎驴丧我儿孙去．

第三首以华亭船子的悟道公案入词．

渔家傲・其四
百丈峰头开古镜，马驹踏下重苏醒．
接得古灵心眼净，光炯炯，历来藏在袈裟影．
好个佛堂佛不圣，祖师沉醉犹看镜．
却与斩新提祖令，方猛醒，无声三昧天皇饼．

最后一首以古灵神赞禅师的公案和事迹铺叙而成．

-- 

~~~~~~~~~~~~~~~~~~~~~~~~~~~~~~~
Yong Luo 罗勇
Dept. of Electrical Engineering
University of British Columbia
Vancouver, B.C. Canada
E-mail: [email-masked]
~~~~~~~~~~~~~~~~~~~~~~~~~~~~~~~